b'\n_START_ARTICLE_\nNafpaktos\n_START_SECTION_\nNavn\n_START_PARAGRAPH_\nNavnet Nafpaktos betyr \xc2\xabskipsverft\xc2\xbb, fra \xce\xbd\xce\xb1\xcf\x8d\xcf\x82 (gammelgresk naus = \xc2\xabskip\xc2\xbb) og \xcf\x80\xce\xb7\xce\xb3\xce\xbd\xcf\x8d\xce\xb5\xce\xb9\xce\xbd (gammelgresk p\xc3\xaagnuein = \xc2\xab\xc3\xa5 bygge\xc2\xbb). I bysantinsk tid ble navnet noe endret til Epahtos (\xce\x88\xcf\x80\xce\xb1\xcf\x87\xcf\x84\xce\xbf\xcf\x82), mens det venetiansk navnet var Lepanto, og de osmanske tyrkerne kalte stedet for \xc4\xb0nebaht\xc4\xb1. Oldtidens navn ble tatt i bruk p\xc3\xa5 nytt p\xc3\xa5 1800-tallet.\n_START_SECTION_\nHistorie\n_START_PARAGRAPH_\nI gresk legende er Nafpaktos stedet hvor herakleidene (etterkommerne etter Herakles) bygde en fl\xc3\xa5te for \xc3\xa5 invadere Peloponnes._NEWLINE_I historisk tid tilh\xc3\xb8rte stedet til lokrierne, men rundt 455 f.Kr. falt til Athen som befolket omr\xc3\xa5det med flyktninger fra Messenia og gjorde det til sin fl\xc3\xa5testasjon i vestlige Hellas under Peloponneskrigen. To store slag ble utkjempet her. I 404 f.Kr. falt det tilbake til lokrierne, men som igjen tapte det til akhaiere, men fikk det tilbake p\xc3\xa5 nytt via h\xc3\xa6rf\xc3\xb8reren Epaminondas fra Theben._NEWLINE_Filip av Makedonia ga Nafpaktos til aitolierne som holdt det fram til 191 f.Kr. da det etter en gjenstridig beleiring overga seg til den romerske krigsmakten. Den blomstret fortsatt fram til 170 e.Kr., men under keiser Justinians styre ble den \xc3\xb8delagt av jordskjelv. Den ble \xc3\xb8delagt p\xc3\xa5 nytt av jordskjelv i 553 og p\xc3\xa5 700-tallet og igjen senere. Fra slutten av 800-tallet var den hovedstad i det bysantinske thema Nicopolis._NEWLINE_I senmiddelalderen var byen en del av despotatet Epirus og for en kort periode en del av Angelokastron og Lepanto (1358\xe2\x80\x931374) og av Arta (1374\xe2\x80\x931401). I tiden etter ble den besatt av republikken Venezia som befestet byen s\xc3\xa5 sterkt at i 1477 klarte den \xc3\xa5 motst\xc3\xa5 en fire m\xc3\xa5neders lang beleiring fra tyrkisk h\xc3\xa6r best\xc3\xa5ende av 30 000 soldater. I 1499 gikk det rykter om at Venezia hadde solgt Nafpaktos til den osmanske sultanen Bayezid II. Under det muslimske osmanske styret ble byen hetende \xc4\xb0nebaht\xc4\xb1 og ble sete for et tyrkisk sandsjak. Ved munningen av Korintbukta ble det utkjempet et stor sj\xc3\xb8slag hvor fl\xc3\xa5ten til Det osmanske rike ble bortimot \xc3\xb8delagt av de forente styrkene til den hellige liga (de pavelige, spanske, habsburgske og venetianske styrkene) i slaget ved Lepanto den 7. oktober 1571. I 1687 ble byen gjenerobret av venetianerne, men ble gitt tilbake i 1699 til osmanene i freden i Karlowitz. Den ble en del av kongeriket Hellas i mars 1829._NEWLINE_Nafpaktos fikk store skader fra skogbrannene i Hellas 2007.'